**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL darbo sutarties su BIRUTE BARTAŠIŪTE nutraukimo“** **PROJEKTO**

**1. Sprendimo projekto esmė, tikslai ir uždaviniai.**

Sprendimo projekto esmė – Savivaldybės tarybos sprendimo projektu siekiama nutraukti darbo sutartį su Birute Bartašiūte, Klaipėdos „Saulėtekio“ progimnazijos direktore, darbuotojos iniciatyva dėl svarbių priežasčių, skiriant Klaipėdos „Saulėtekio“ progimnazijos direktoriaus pavaduotoją ugdymui vykdyti įstaigos vadovo funkcijas iki 2019 m. liepos 1 d., bet ne ilgiau nei teisės aktų nustatyta tvarka bus paskirtas įstaigos vadovas.

Šio savivaldybės tarybos sprendimo projekto tikslas – įgyvendinti išimtinę Savivaldybės tarybos kompetenciją dėl švietimo įstaigų vadovų atleidimo iš pareigų Darbo kodekso ir kitų teisės aktų nustatyta tvarka.

**2. Projekto rengimo priežastys ir kuo remiantis parengtas sprendimo projektas.**

2019 m. sausio 7 d. buvo gautas Birutės Bartašiūtės prašymas dėl atleidimo iš darbo dėl svarbių priežasčių, sukakus senatvės pensijos amžiui.

Lietuvos Respublikos darbo kodekso 56 straipsnis reglamentuoja darbo sutarties nutraukimą darbuotojo iniciatyva dėl svarbių priežasčių. Viena iš svarbių priežasčių – jei darbuotojui yra sukakęs įstatymų nustatytas senatvės pensijos amžius. Darbo kodeksas numato, kad nutraukiant darbo sutartį šiuo pagrindu, darbdavys privalo išmokėti darbuotojui dviejų jo vidutinio darbo užmokesčių dydžio išeitinę išmoką.

Birutė Bartašiūtė, Klaipėdos „Saulėtekio“ progimnazijos direktorės pareigas eina nuo 2004m. rugsėjo 13 d., jai yra sukakęs įstatymų nustatytas senatvės pensijos amžius.

Kol bus paskirtas naujas įstaigos vadovas, reikalinga pavesti eiti direktoriaus pareigas pavaduojančiam asmeniui.

**3. Kokių rezultatų laukiama.**

Priėmus Savivaldybės tarybos sprendimą bus įgyvendinta Darbo kodekse numatyta teisė nutraukti darbo sutartį darbuotojo iniciatyva dėl svarbių priežasčių, t. y. darbuotojui turint įstatymų nustatytą senatvės pensijos amžių.

**4. Sprendimo projekto rengimo metu gauti specialistų vertinimai.** Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nutraukus darbo sutartį su įstaigos vadovu, atsiskaitoma teisės aktuose reglamentuota tvarka.

**6. Lėšų poreikis sprendimo įgyvendinimui.**

Nutraukus darbo sutartį, Birutei Bartašiūtei, Klaipėdos „Saulėtekio“ progimnazijos direktorei, bus išmokėta piniginė kompensacija už nepanaudotas kasmetines atostogas – 1552,14 Eur, dviejų jos vidutinių darbo užmokesčių dydžio išeitinė išmoka – 3871,10 Eur. Lėšos yra skiriamos iš biudžetinės įstaigos darbo užmokesčiui skirtų asignavimų.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės: bus įgyvendinta Darbo kodekse numatyta teisė – darbo sutarties nutraukimas darbuotojo iniciatyva dėl svarbių priežasčių.

Numatomos neigiamos pasekmės – nėra.

**PRIDEDAMA:**

1. Klaipėdos „Saulėtekio“ progimnazijos direktorės Birutės Bartašiūtės 2019 m. sausio 7 d. prašymo Nr. R1-88 „Dėl atleidimo iš darbo“ kopija, 1 lapas.

2. Klaipėdos „Saulėtekio“ progimnazijos direktorės pavaduotojos ugdymui Nijolės Žukienės 2019 m. sausio 21 d. sutikimo Nr. R1-416 vykdyti įstaigos vadovo funkcijas kopija, 1 lapas.

3. Teisės aktų išrašas, 1 lapas.

Personalo skyriaus vedėja Inga Gelžinytė-Litinskienė